*Kivonat a Jászberény Városi Önkormányzat Képviselő-testületének 2018. június 13-án megtartott* ***nyílt* *ülésének*** *jegyzőkönyvéből*

***Jászberény Városi Önkormányzat Képviselő-testületének***

***165/2018. (VI. 13.) határozata***

***a Jászberényi Futball Clubbal kötött hasznosítási szerződés módosításáról***

1. A Jászberény Városi Önkormányzat Képviselő-testülete (a továbbiakban: Képviselő-testület) hozzájárul, hogy a Jászberényi Futball Clubbal (5100 Jászberény, Rákóczi út 44/A. tetőtér 3., a továbbiakban: Club) 2013. május 1. napján létrejött hasznosítási szerződés (a továbbiakban: szerződés) a Club által benyújtott kérelemre és névváltozásra tekintettel módosításra kerüljön. A tervezett beruházás következtében a Club által hasznosított terület nagysága kb. 2115 m2-rel csökken.
2. A hasznosítási díj a terület nagyságának csökkenése következtében arányosan, 300.000,- Ft +Áfa díjra módosul 2018. július 1. napjától.
3. A Képviselő-testület felkéri a PH Közgazdasági Iroda vezetőjét a szerződésmódosítás előkészítésére.
4. A Képviselő-testület felhatalmazza Jászberény Város Polgármesterét a módosított szerződés Jászberény Városi Önkormányzat képviseletében történő aláírására.

**Határidő**: 2018. június 30.

**Felelős**: Dr. Szabó Tamás polgármester (az aláírás vonatkozásában)

Kiss József, a PH Közgazdasági Iroda vezetője

1. A Képviselő-testület felkéri a Jászberényi Vagyonkezelő és Városüzemeltető Nonprofit Zrt.-t (a továbbiakban: JVV NZrt.) vezérigazgatóját, hogy az érintett, kb. 2115 m2 területet üzemeltesse, valamint a Jászberény Városi Önkormányzat és a JVV NZrt. között létrejött városüzemeltetési szerződést módosítsa.

**Határidő**: 2018. június 30.

**Felelős**: Horgosi Zsolt, a JVV NZrt. vezérigazgatója

Lányi László, a PH Városüzemeltetési Iroda vezetője

1. A Képviselő-testület felhatalmazza Jászberény Város Polgármesterét az üzemeltetési szerződés módosításának Jászberény Városi Önkormányzat képviseletében történő aláírására.

**Határidő**: 2018. június 30.

**Felelős**: Dr. Szabó Tamás polgármester (az aláírás vonatkozásában)

***Erről értesül:***

1. Jászberényi Futball Club – Jászberény,
2. JVV NZrt. – Jászberény,
3. Jász-Nagykun-Szolnok Megyei Kormányhivatal – Szolnok,
4. Gazdasági és Tulajdonosi Bizottság tagjai,
5. PH Közgazdasági Iroda – helyben,
6. Képviselő-testület valamennyi tagja,
7. Irattár.

|  |  |  |
| --- | --- | --- |
| ***Dr. Szabó Tamás sk.*** |  | ***Dr. Gottdiener Lajos sk.*** |
| ***polgármester*** | ***jegyző*** |

*Kivonat hiteléül:*

*Jászberény, 2018. június 14.*

*(Dr. Bessenyei Lilla)*

*irodavezető*